

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

# Općinski načelnik

KLASA: 008-02/24-01/1

URBROJ: 238-5/02-24-5

Dubrava, 28. veljače 2024.

Na temelju članka 39. Zakona o elektroničkim medijima („Narodne novine“ broj: 111/21 i 114/22) i članka 45. Statuta Općine Dubrava („Glasnik Zagrebačke županije“ broj: 11/21), povodom provedenog Javnog poziva za financiranje programskih i dodatnih sadržaja elektroničkih medija- audiovizualnih programa, radijskih programa i elektroničkih publikacija u 2024. godini, Općinski načelnik Općine Dubrava, d o n o s i

**ODLUKU**

**o dodjeli financijskih sredstava za financiranje programskih i dodatnih sadržaja**

**elektroničkih medija- audiovizualnih programa, radijskih programa**

**i elektroničkih publikacija u 2024. godini**

Članak 1.

Na temelju objavljenog Javnog poziva za dodjelu financijskih sredstava za financiranje programskih i dodatnih sadržaja elektroničkih medija- audiovizualnih programa, radijskih programa i elektroničkih publikacija u 2024. godini (KLASA: 008-2/24-01/1, URBROJ: 238-5/02-24-02 od 16. siječnja 2024. godine) i prijedloga Povjerenstva za dodjelu sredstava elektroničkim medijima u Zapisniku o otvaranju, pregledu i ocjeni prijava na Javni poziv (KLASA: 008-2/24-01/1, URBROJ: 238-5/04-24-04 od 25. siječnja 2024. godine) utvrđuju se pružatelji medijskih usluga čiji će se programski sadržaji financirati u 2024. godini:

1. **01 PORTAL j.d.o.o.** iz Zagreba, Zavrtnica 17, za programski sadržaj pod nazivom „Informator Općine Dubrava“, ostvario je ukupno 70 bodova;
2. **RADIO BANOVINA d.o.o.** iz Gline, Slatina Pokupska 80, za programski sadržaj pod nazivom „Panorama Općine Dubrava“, ostvario je ukupno 70 bodova;
3. **PRIGORSKI MEDIA d.o.o.** iz Križevaca, Pesek 61, za programski sadržaj pod nazivom „Općina Dubrava na portalu Prigorski.hr“, ostvario je ukupno 70 bodova;
4. **RADIO KRIŽEVCI d.o.o.** iz Križevaca, Antuna Gustava Matoša 3, za programski sadržaj pod nazivom „Općina Dubrava na „dlanu“ slušatelja Prigorskog radija“, ostvario je ukupno 70 bodova;
5. **INFORMATIVNI CENTAR- HRVATSKA RADIO POSTAJA ČAZMA d.o.o.** iz Čazme, Trg Čazmanskog Kaptola 13, za programski sadržaj pod nazivom „Info Dubrava“, „Kronika dana“, „Lokalne vijesti Super radija“, „Selo sve hrani“, ostvario je ukupno 65 bodova;
6. **RADIO VRBOVEC d.o.o.** iz Vrbovca, Trg Petra Zrinskog 7a, za programski sadržaj pod nazivom „Iz naših općina“, ostvario je ukupno 65 bodova;
7. **WAVES KOMUNIKACIJE d.o.o.** iz Sesveta, Varaždinska 11b, za programski sadržaj Elektronske publikacije- portal Lokalne vijesti- [www.lokalnevijesti.hr](http://www.lokalnevijesti.hr) i nacionalni portal (npr. [www.vecernji.hr](http://www.vecernji.hr)), ostvario je ukupno 63 boda;
8. **RAMONA RUBIN d.o.o.** iz Zagreba, Šibenska 8, za programski sadržaj pod nazivom „Emisija: Panorama Zagrebačke županije-Dubrava“, ostvarila je ukupno 62 boda;
9. **OBITELJSKI RADIO IVANIĆ d.o.o.** iz Ivanić-Grada, Park Stjepana Posezija 6, za programski sadržaj pod nazivom „Lokalna samouprava: Aktualnosti, teme i događanja u Općini Dubrava“, ostvario je ukupno 60 bodova;
10. **GALEA d.o.o.** iz Bjelovara, J.J. Strossmayera 5a, za programski sadržaj pod nazivom „Super portal“, ostvario je ukupno 55 bodova;
11. **MM PLUS GRUPA d.o.o.** iz Koprivnice, Mihovila Pavleka Miškine 70, za programski sadržaj pod nazivom „Proizvodnja i objavljivanje programskog sadržaja od interesa za Općinu Dubrava i njene mještane“, ostvarila je ukupno 49 bodova;
12. **KRIJAS d.o.o.** iz Ivanić-Grada, Kolodvorska 26, za programski sadržaj pod nazivom „Srce Hrvatske“, ostvario je ukupno 48 bodova;
13. **PRIMERA NORTH d.o.o.** iz Zagreba, Jurja Dalmatinca 4, za programski sadržaj pod nazivom „Načelnik.hr“, ostvarila je ukupno 47 bodova.

Članak 2.

Pravo na financiranje ostvaruju pružatelji usluga koji skupe minimalno 45 od maksimalno mogućih 70 bodova.

Članak 3.

U roku od 8 (osam) dana od Objave Odluke prihvatljivim prijaviteljima će biti ponuđeni Ugovori o financiranju kojima će se regulirati međusobna prava i obveze korisnika financijskih sredstava za programske sadržaje elektroničkih medija i Općine Dubrava (dinamika, visina, rok i način isplate, način provođenja izvješćivanja o proizvodnji i objavi programskih sadržaja).

Članak 4.

Ova Odluka objavit će se na mrežnim stranicama Općine Dubrava [www.opcina-dubrava.hr](http://www.opcina-dubrava.hr).

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

OPĆINSKI NAČELNIK:

Tomislav Okroša, mag. ing. el.